|Muhannad Genie|
عضو متميز
الجنس :
عدد المساهمات : 1021
المزاج : وانته شنو
العمر : 25
تاريخ الميلاد : 29/04/1991
النقاط : 1878
العمل : Consultant Dr.
MMS :
|موضوع: احس تشتاكلي بكد الهوه والماي الأربعاء ديسمبر 21, 2011 2:22 am|| |
احس تشتاكلي بكد الهوه والماي
وآنه اشتاكلك اضعاف من عندك
واضن اهون رصاصه بكلبي حين اتصيب
ولا دمعة حزن تتمرجح بخدّك
انه المدّيت اديه بحلم ذاك اليوم
جن شفتك طحت واجفوفي التوسدك
انه الشفتك اكبالي باب للطيبات
عجز ريح الشماته بهبته ايسدّك
انه الروحي جفوف اتحوّلت للشوك
حبل من تنكطع تتعنّه واتشدّك
انه الجمّعت دمعي بيه اشربك دوم
اذا شفت العطش ضل ياكل بجبدك
انه الي من العشك كمت [ندعوك للتسجيل في المنتدى أو التعريف بنفسك لمعاينة هذه الصورة]ف استعداد
لان كلبي على حبه بكل وفه مجنّدك
انه بروحي اضمّك خاف تفلت يوم
ماي ولو تبده منيدي شيردّك
فصّلت العمر خايف كصير ايصير
كدّرته وطلع ياصاحبي بكدّك
قفص كلبي دخلته شلون مدري شلون
بس ايّس بعد مايكدر ايهدّك
من مهدي احبك اضن يالمحبوب
واتحبني اضنن انت من مهدك
بس طلبه من الاهي اتصير كون بهاي
لوجتلك منيه اتوسّد بلحدك